สวัสดีดีค่ะคุณ หนูเป็นประจำเดือนล่าสุดวันที่ 9/1/65ประจำเดือนหายวันที่12/1/65วันที่15มีอะไรกันกับแฟนช่วงเช้าใส่ถุงยางอนามัยตลอดการมีเพศสัมพันธ์แต่ก็กลัวถุงยากแตกเลยกินยาคุมฉุกเฉิน2เม็ดทันหลังจากมีเพศสัมพันธ์ค่ะผ่านไป3-4วัน มีเลือดออกกระปิดกะปอยแล้วก็หายไปค่ะ แบบนี้จะท้องไม่ค่ะ ขอบค่ะ
สวัสดีค่ะ หากประจำเดือนมาวันที่ 9 ม.ค. แล้วได้มีเพศสัมพันธ์ในวันที่ 15 ม.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ใส่ถุงยางอนามัยร่วมด้วย โอกาสที่จะตั้งครรภ์ก็จะยิ่งน้อยลง ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว และหลังจากนั้น 3-4 วัน ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นาน ส่วนประจำเดือนในรอบต่อไป ก็จะมาช้ากว่าปกติได้ค่ะ ส่วนเรื่องการตั้งครรภ์นั้น การที่มีเลือดออกมา ก็แสดงว่าไม่น่ามีการตั้งครรภ์เกิดขึ้นค่ะ แต่หากยังกังวล ก็อาจตรวจหาการตั้งครรภ์ดู หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ